STGT ร่วง 5% หลัง “วัคซีน” โควิด-19 คืบ ฉุดหุ้นแม่ STA ลบด้วย 3%
STGT ร่วง 5% หลัง "วัคซีน" โควิด-19 คืบ ฉุดหุ้นแม่ STA ลบด้วย 3%
17 พ.ย. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT อยู่ที่ระดับ 71.50 บาท ลบ 3.50 บาท หรือ 4.67% สูงสุดที่ระดับ 71.50 บาท ต่ำสุดที่ระดับ 69.25 บาท ด้วยมูลค่าการซื้อขาย 1.66 พันล้านบาท
ด้านบริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ระดับ 25.75 บาท ลบ 0.75 บาท หรือ 2.83% สูงสุดที่ระดับ 25.75 บาท ต่ำสุดที่ระดับ 24.80 บาท ด้วยมูลค่าการซื้อขาย 277.34 ล้านบาท
ทั้งนี้ ปัจจัยที่ส่งผลให้ราคาหุ้น STGT ลดลงอย่างมีนัยสำคัญ เนื่องจากมีความคืบหน้าอีกขั้นของการทดลองวัคซีนต้านโควิด-19 ในสหรัฐ
ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้น ตอบรับความคืบหน้าวัคซีนต้านไวรัสโควิด-19 หลังจาก”โมเดอร์นา อิงค์”ในสหรัฐแถลงผลการทดลองเฟส 3 พบว่าวัคซีนมีประสิทธิภาพป้องกันไวรัสโควิด-19 มากกว่า 94% ทำให้หุ้นในกลุ่มสายการบิน, กลุ่มท่องเที่ยวต่างปรับขึ้นมา แต่ในระยะสั้นดัชนีฯที่ปรับตัวขึ้นมาสูงพอควรแล้วทำให้ต้องเผชิญแรงขายทำกำไรสลับออกมาบ้าง แต่ระยะสั้นมองการย่อตัวของตลาดฯไม่ได้น่ากลัวสามารถเข้าซื้อได้
ด้านตลาดหุ้นในภูมิภาคเอเชียเช้านี้เปิดมาก็ปรับตัวขึ้นกันทั่วหน้า แต่ต่อมาก็ย่อตัวลงจากแรงขายสลับออกมา ซึ่งการเคลื่อนไหวก็คล้ายคลึงตลาดบ้านเรา พร้อมให้ติดตามการประชุมคณะกรรมการนโยบายการเงิน (กนง.) ในวันพรุ่งนี้ โดยคาดว่าจะคงอัตราดอกเบี้ยนโยบาย